C 217/22
RO
Jurnalul Oficial al Uniunii Europene
20.6.2023
1.
INTRODUCERE
1.
La 9 martie 2023, Comisia Europeană a emis Recomandarea de decizie a Consiliului de autorizare a deschiderii negocierilor referitoare la un acord între Uniunea Europeană și Statul Plurinațional al Boliviei privind schimbul de date cu caracter personal între Agenția Uniunii Europene pentru Cooperare în Materie de Aplicare a Legii (Europol) și autoritățile boliviene cu competențe în materie de combatere a criminalității grave și a terorismului.
Recomandarea este însoțită de anexa corespunzătoare.
2.
Obiectivul recomandării este de a deschide negocieri cu Statul Plurinațional al Boliviei (denumit în continuare „Bolivia”) în scopul semnării și încheierii unui acord internațional care să permită schimbul de date cu caracter personal între Europol și autoritățile boliviene cu competențe în materie de combatere a criminalității grave și a terorismului.
Anexa la recomandare stabilește directivele de negociere ale Consiliului pentru Comisie, respectiv obiectivele pe care aceasta din urmă ar trebui să-și propună să le atingă în numele UE pe parcursul negocierilor.
3.
În expunerea de motive a recomandării, Comisia estimează că grupurile infracționale organizate din America Latină reprezintă o amenințare gravă la adresa securității interne a UE, deoarece acțiunile lor sunt legate tot mai mult de o serie de infracțiuni în cadrul Uniunii, în special în domeniul traficului de droguri (2).
Evaluarea din 2021 a amenințării pe care o reprezintă formele grave de criminalitate și criminalitatea organizată în UE („SOCTA”), realizată de Europol, evidențiază faptul că în UE sunt traficate din America Latină cantități fără precedent de droguri ilicite, generând profituri de mai multe miliarde de euro, care sunt utilizate pentru a finanța o gamă variată de organizații criminale (internaționale și cu sediul în UE) și pentru a slăbi statul de drept în UE (3).
4.
Majoritatea drogurilor confiscate în UE sunt transportate pe cale maritimă, în principal în containere de transport maritim (4), și sunt expediate în UE direct din țările producătoare, precum și din țările învecinate de plecare din America Latină (5).
Bolivia este pe locul trei în lume în ceea ce privește cultivarea de coca, reprezentând 12,5 % din culturile mondiale (6).
5.
În documentul său de programare 2022-2024, Europol a semnalat că, printre altele, creșterea cererii de droguri și intensificarea rutelor de trafic de droguri către UE justifică necesitatea unei cooperări consolidate cu țările din America Latină.
În acest sens, în decembrie 2022, Bolivia a fost inclusă pe lista de parteneri prioritari a Europol cu care agenția poate încheia acorduri de lucru (7).
6.
De asemenea, Bolivia a fost identificată ca un partener internațional esențial pentru reducerea ofertei globale de cocaină de către EMCDDA.
7.
Prezentul aviz al AEPD este emis ca răspuns la consultarea sa de către Comisia Europeană la 9 martie 2023, în temeiul articolului 42 alineatul (1) Regulamentul (UE) 2018/1725 al Parlamentului European și al Consiliului (8) din (RPDUE).
AEPD salută faptul că a fost consultată cu privire la recomandare și se așteaptă ca o trimitere la prezentul aviz să fie inclusă în preambulul deciziei Consiliului.
În plus, AEPD salută trimiterea, în considerentul 4 al recomandării, la
(2) Vezi pagina 2 din expunerea de motive a recomandării.
(3) Evaluarea amenințării pe care o reprezintă formele grave de criminalitate și criminalitatea organizată în Uniunea Europeană: A corrupting influence: the infiltration and undermining of Europe’s economy and society by organised crime (O influență corupătoare: infiltrarea și subminarea economiei și a societății europene de către criminalitatea organizată) , pagina 12.
(4) Europol and the global cocaine trade (Europol și comerțul mondial cu cocaină), publicație disponibilă la adresa https://www.emcdda.
europa.eu/publications/eu-drug-markets/cocaine/europe-and-global-cocaine-trade_en (5) Europol and the global cocaine trade (Europol și comerțul mondial cu cocaină), publicație disponibilă la adresa at https://www.emcdda.
europa.eu/publications/eu-drug-markets/cocaine/europe-and-global-cocaine-trade_en (6) EU Drug Market: Cocaine (Piața drogurilor din UE: cocaina), p. 10, publicație disponibilă la EU Drug Market: Cocaine | www.emcdda.
europa.eu (7) Expunere de motive, p. 2.
(8) Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr.
45/2001 și a Deciziei nr.
1247/2002/CE (JO L 295, 21.11.2018, p. 39).